b'\n_START_ARTICLE_\nHeinolan vaakuna\n_START_PARAGRAPH_\nHeinolan vaakuna on Heinolan kaupungin tunnus. Vaakunan aiheen ilves oli mukana jo kaupungin aiemmassa vaakunassa vuodelta 1842 viitaten jo silloin H\xc3\xa4meen vaakunaan. Muuten vaakuna on t\xc3\xa4ysin uusittu, ja sen hirsi viittaa Jyr\xc3\xa4ng\xc3\xb6n siltaan, joka rakennettiin 1932 ylitt\xc3\xa4m\xc3\xa4\xc3\xa4n Jyr\xc3\xa4ng\xc3\xb6nvirta._NEWLINE_Vaakunan selitys on \xe2\x80\x9dpunaisessa kent\xc3\xa4ss\xc3\xa4 alainen, alapuoleltaan kaarikoroinen hopeahirsi, jonka p\xc3\xa4\xc3\xa4ll\xc3\xa4 k\xc3\xa4velee kultainen ilves, varukset siniset, korvat\xc3\xb6yhd\xc3\xb6t mustat.\xe2\x80\x9d Vaakunan on suunnitellut Gustaf von Numers, ja Heinolan kaupunginvaltuusto hyv\xc3\xa4ksyi sen kokouksessaan 23. syyskuuta 1958. Sis\xc3\xa4asiainministeri\xc3\xb6 vahvisti vaakunan k\xc3\xa4ytt\xc3\xb6\xc3\xb6n 11. marraskuuta samana vuonna.'